alexandrainst/scandi-wiki huggingface dataset:
Charlotte Dujardin

Charlotte Dujardin () er ein britisk ryttar som vann to gullmedaljar i dressurriding under sommar-OL 2012 i London. 

Charlotte Dujardin vann den individuelle konkurransen i dressur under sommar-OL 2012 med hesten «Valegro». Ho sette ny olympisk rekord i delkonkurransen Grand Prix med ein skår på 83,663 prosent og i Grand Prix Special med 83,286 prosent. Ho vann den siste konkurransen Grand Prix kür med 90,089 prosent.

Dujardin var også med på det britiske laget som vann i lagkonkurransen i dressur framfor Tyskland og Nederland. Deltakarane på det britiske laget var Dujardin på «Valegro», Laura Bechtolsheimer på «Minstral Hojris» og Carl Hester på «Uthopia».

OL-medaljar 
 2012  London - Gull i hestesport, dressur individuelt  
 2012  London - Gull i hestesport, dressur lag

Bakgrunnsstoff

Kjelder 

Olympisk rekord skremmer ikke norsk håp: – Jeg vil helt til topps

Denne artikkelen bygger på «Charlotte Dujardin» frå , den 11. august 2012. 
 

Britiske ryttarar
Olympiske meistrar for Storbritannia
Medaljevinnarar under sommar-OL 2012
Britiske deltakarar under sommar-OL 2012
Ryttarar under sommar-OL 2012
Kofoed

Kofoed, Kofod og Koefoed er etternamn av tysk opphav (frå Lübeck) som òg er vanleg i Danmark. Det er etternamnet til:

 Annika (Charlotta) Kofoed
 Arnold Kofoed
 Hans (Wølner) Kofoed
 Henrik Kofoed (Koefoed) (f. 1955)
 Rigmor Kofoed-Larsen
 Tor Andreas Kofoed

Tyske slektsnamn
Nina Braaten Johnsen

Nina Braaten Johnsen () er ein norsk sprangryttar på internasjonalt nivå. Ho vann både lag-gull og individuelt gull i Nordisk Meisterskap i 1998 og bronse i VM for hingstar (Sire of the World) i 2002. Braaten Johnsen tok 8. plass i verdscupen i Dortmund i 2003 og siger i Norway Grand Prix i 2006. Ein viktig hest i Nina Braaten Johnsen si karriere er hingsten Favoritas, som mellom anna er kåra i det tyske holsteinar-forbundet. Favoritas vart også kåra som norsk varmblods ridehest i februar 2008 med 1. premie. 

Braaten Johnsen trente topphesten Blue Loyd 12 i fem år frå hesten var seks år, og gjorde stor suksess med hesten både nasjonalt og internasjonalt. Blue Loyd 12 vart seld til Irland seint i 2011. Under OL i London i 2012 tok irske Cian O`Connor bronse på Blue Loyd 12, og skal ha uttalt at hesten er den beste han nokon gong har ridd.

Kjelder 
 Ryttarprofil hos Drøbak ridesenter 
 Norsk hest vant sprang-bronse, NRK 08.08.2012, kl. 17.55 
 Endelig ble Favoritas kåret, Hest.no 2008 
 Cian O`Connor om Blue Loyd 12, engelskspråkleg heimeside (henta 11.08.2012)

Fotnotar 

Norske ryttarar
Fødde i 1969
Kelkit Irmağı

Kelkit Irmağı eller Kelkit Çayı (latinsk Lycus) er ei elv i Svartehavsregionen i Tyrkia. Ho er den lengste sideelva til Yeşilırmak.

Elva spring ut i provinsen Gümüşhane og renn gjennom provinsane Erzincan, Giresun, Sivas og Tokat før ho munnar ut i Yeşil ved den moderne landsbyen Kızılçubuk, nær staden der den antikke byen Eupatoria låg.

Om lag 150 km av elva, frå Suşehri til Reşadiye og Niksar, følgjer den nordanatoliske forkastinga.

I den greske antikken gjekk ein viktig veg frå aust til vest langs Kelkitdalen frå Veslearmenia til Bithynia.

Kjelder
Denne artikkelen bygger på «Kelkit River» frå ,  den 11. august 2012. 
 oppgav desse kjeldene:

Elvar i Tyrkia
Yağlıdere-elva

Yağlıdere er ei lang og vassrik elv som renn ut i Svartehavet (Karadeniz i Tyrkia) vest i Espiye, som er administrasjonsstad i distriktet med same namn i provinsen Giresun i Tyrkia.

Skildring
Ho har to store og mange små sideelvar. Tohumluk Deresi oppstår i fjellområdet Kurtbeli og vart nytta av nomadiske folk om sommaren. Kılıçlar Deresi spring ut i Erimez. Desse to renn nordover mot Üçköprü (tyder tre bruer på tyrkisk) og landsbyen Çakrak og renn saman der. Etter dette vert elva kalla Yağlıdere. Ho munnar ut i Svartehavet vest for Espiye etter 65 km. 

Elva er vassrik, særleg om våren med mykje nedbør og stor snøsmelting i Giresunfjella. Landsbyen Yağlıdere har ofte vorte råka av flaum på grunn av dette.

Kjelder
Denne artikkelen bygger på «Yağlıdere stream» frå ,  den 11. august 2012.  
 

Elvar i Tyrkia
provinsen Giresun
Kılıçlar Deresi

Kılıçlar Deresi (tyrkisk for «Sverdelva») er ei av dei to kjeldeelvane til Yağlıdere og spring ut i Erimezfjella i distriktet Alucra i provinsen Giresun i Tyrkia. Ho renn saman med Tohumluk Deresi og dannar Yağlıdere.

Kjelder
Denne artikkelen bygger på «Kılıçlar River» frå ,  den 11. august 2012.  
 

Elvar i Tyrkia
provinsen Giresun
Tohumluk Deresi

Tohumluk Deresi  er ei av dei to kjeldeelvane til Yağlıdere og spring ut i Kurtbelifjella i distriktet Alucra i provinsen Giresun i Tyrkia. Ho renn saman med Kılıçlar Deresi og dannar Yağlıdere.

Kjelder

Denne artikkelen bygger på «Tohumluk River» frå ,  den 11. august 2012. 

Elvar i Tyrkia
Provinsen Giresun
Üçköprü

Üçköprü (tyder «tre bruer» på tyrkisk) er staden der Tohumluk Deresi og Kılıçlar Deresi renn saman og dannar Yağlıdere. Området er kjent for den vakre naturen og ligg i Giresunfjella i Tyrkia

Kjelder
Denne artikkelen bygger på «Üçköprü» frå ,  den 11. august 2012.  

Elvar i Tyrkia
provinsen Giresun
Aksu Deresi

Aksu er ein av dei største elvane i provinsen Giresun aust i Svartehavsregionen i Tyrkia. Det tyrkiske namnet tyder kvitt vatn.

Aksu Deresi spring ut i Karagöl, eit landleg høgland nær grensa mellom provinsane Giresun, Ordu og Sivas. Karagöl er ei fjellkrekkje som er ein del av Giresunfjella, sør i Dereli i Giresun. Aksu renn ned mot Svartehavet og passerer Kızıltaş, Sarıyakup, Pınarlar og Güdül. Ho munnar ut aust i byen Giresun etter 60 km.

Kjelder
Denne artikkelen bygger på «Aksu Deresi» frå ,  den 11. august 2012.  
 

Provinsen Giresun
Elvar i Tyrkia
Bartın Çayı

Bartın Çayı (i antikken Parthenius, Parthenios), er ei lita elv aust i  Svartehavsregionen i Tyrkia. Ho spring ut i Ilgazfjella i provinsen Kastamonu og provinsen Karabük, og renn nordover, gjennom Bartın før ho munnar ut i Svartehavet nær landsbyen Boğaz i eit delta.

Dei siste 14 km av elva, mellom Bartın og Svartehavet er farbar for skip.

Kjelder
Denne artikkelen bygger på «Bartın River» frå ,  den 11. august 2012. 
 oppgav desse kjeldene:

Elvar i Tyrkia
Çoruh

Çoruh (tyrkisk) eller Tsjorokhi (georgisk ჭოროხი; armensk Ճորոխ Tsjorokh, gresk Άκαμψις Akampsis) er ei elv som spring ut i Mescitfjella nordaust i Tyrkia. Ho renn gjennom byane Bayburt, Ispir, Yusufeli og Artvin, langs Kelkit-Çoruh-forkastinga, før ho renn inn i Georgia, der ho munnar ut i Svartehavet like sør for Batumi og nokre få kilometer nord for den tyrkisk-georgiske grensa. 

I Periplus Ponti Euxini av Arrian vert ho kalla Άκαμψις Acampsis; Plinius kan ha forveksla ho med Bathys.

Biologisk mangfald 

Çoruhdalen ligg i den økologiske sonen i Kaukasus, som av World Wild Fund for Nature og Conservation International vert rekna som ein stad med særleg stort biologisk mangfald. Çoruhdalen vert av tyrkiske bevaringsorganisasjonar rekna som eit viktig planteområde, eit viktig fugleområde, eit nøkkelområde for biologisk mangfald og er utpeikt som eit høgprioritert verneområde. Dalen er rik på planteliv og her finst 104 nasjonalt utryddingstrua planteartar der 67 av dei er endemiske for Tyrkia.

Fritid 

Çoruh har vorte kalla ein juvel for økoturisme og den siste gjenverande ville elva i Tyrkia, og vert marknadsført for gode høve for elvepadling.

Demningar 

Det er planlagt bygd i alt 13 demningar i Çoruh-elva som ein del av vasskraftutbygging., men i alt er 27 demningar planlagde i heile vassdraget. Fleire av dei er alt bygd, som Derinerdemninga.

Kjelder
Denne artikkelen bygger på «Çoruh River» frå ,  den 11. august 2012. 
 oppgav desse kjeldene:

See also 
 European Rivers Network
 ECA Watch 
 Friends of the Earth

Elvar i Georgia
Elvar i Tyrkia
Internasjonale elvar i Asia
Internasjonale elvar i Europa
Provinsen Bayburt
Gelevera

Gelevera er ei av dei to større elvane i Espiye, eit distrikt i provinsen Giresun aust i Svartehavsregionen i Tyrkia. Dei to kjeldeelvane hennar spring ut i fjella i distriktet i Giresun og distriktet Torul i provinsen Gümüşhane.

Kjelder

Denne artikkelen bygger på «Gelevara Deresi» frå ,  den 11. august 2012.

Bakgrunnsstoff
A view of main tilløp of Gelevara near Beytarlasi village
 A winter view of Gelevara just before joining to Svartehavet 

Elvar i Tyrkia
Kara Dere

Kara Dere er ei elv som munnar ut i Svartehavet 35 km aust for Trabzon i Tyrkia.  I antikken vart ho kalla Hyssos eller Hyssus.

Kjelder
Denne artikkelen bygger på «Kara Dere» frå ,  den 11. august 2012. 
 oppgav desse kjeldene:

Elvar i Tyrkia
Matsjakhelistsqali

Matsjakhelistsqali (georgisk მაჭახელისწყალი, tyrkisk Maçahel Suyu) er ei elv som renn frå provinsen Artvin i Tyrkia til den autonome republikken Adjara i Georgia.

Kjelder
Denne artikkelen bygger på «Machakhlistskali» frå ,  den 11. august 2012.  
 

Elvar i Tyrkia
Elvar i Georgia
Internasjonale elvar i Europa
Internasjonale elvar i Asia
Thermódon

Terme Çayı (tyrkisk) eller Thermódon (gresk Θερμώδων) er ei elv i distriktet Terme, nord i det sentrale Tyrkia mellom byane Ordu og Samsun. Elva renn om lag 50 km aust for kystbyen Samsun og munnar ut i Svartehavet.

Regionen består av ei frodig, heller avsidesliggande slette. Det ligg høge fjell i sør og aust og elva Yeşilırmak renn lenger vest. 

I gresk mytologi låg den legendariske hovudstaden til amasonane, Themiskyra, ved elva Thermodon.

Kjelder
Denne artikkelen bygger på «Terme River» frå ,  den 11. august 2012.  
 

Elvar i Tyrkia
Biga Çayı

Biga Çayı er ei lita elv i provinsen Çanakkale nordvest i Tyrkia. Elva spring ut ved foten av Ida og renn hovudsakleg nordaustover mot Marmarahavet. Ho ligg om lag 50 km aust for Dardanellane.  Ho renn forbi byane Çan og Biga og munnar ut i Marmarahavet ved Karabiga. Ho vert òg kalla berre Can (Çan Çayı) and the Kocabas (Kocabaş Çayı)

Biga var i antikken Granikós.

Breidda nær den moderne byen Biga var åstad for slaget ved Granikos, utkjempa i 334 fvt. mellom den makedonske armeen til Aleksander den store og styrkane til Det persiske riket under Darius III. Dette var den første første sigeren til Aleksander over persarane. I antikken vart elva skildra som ei kraftig, turbulent elv med bratte breidder og varierande djupne. 

Det er òg ein dal på Mars som er kalla opp etter elva, Granicus Valles, som ligg ved 29,72° N, 131,0° E og som er 750 km lang.

Kjelder
Denne artikkelen bygger på «Biga Çayı» frå ,  den 11. august 2012. 
 oppgav desse kjeldene:

Bakgrunnsstoff
 Livius.org: Granicus - bilete av elva
 Kart over elva

Elvar i Tyrkia
Mustafakemalpaşi Çayı

Mustafakemalpaşi Çayı eller Orhaneli Çayı er ei elv nordvest i Anatolia i provinsen Bursa i Tyrkia. Ho er kalla opp etter byen Mustafakemalpaşa som ligg nær deltaet til elva i Uluabatsjøen.

Mustafakemalpasha var i antikken kalla Rhyndakos. Rhyndakos var ein av sønene til Okeanos og Tethys. Sjølv om Rhyndakos tidlegare var ein viktig vassveg som rann ut i Marmarahavet og tente som grensa mellom Mysia og Bithynia, men i dag er Mustafakemalpasha berre ei sideelv til Simav, som så munnar ut i Marmarahavet.

Under den første mithridatiske krigen vart Mithridates VI av Pontus slått av Flavius Fimbria i Rhyndakos i 85 fvt. Under den tredje krigen, slo Lucullus han på ny i Rhyndakos i 73 eller 72 fvt. Under Manuel I, keisaren av Austromarriket, vart hovudarmeen deira i Anatolia plassert ved Lopadion (dagens Uluabat) ved Rhyndakos. Etter plyndringa av Konstantinopel under det fjerde krosstoget vann den latinske keisaren Henrik eit nytt slag der mot Det nikeiske riket den 15. oktober 1211.

Kjelder
Denne artikkelen bygger på «Mustafakemalpaşi Çayı» frå ,  den 11. august 2012. 
 oppgav desse kjeldene:

Elvar i Tyrkia
Simav Çayı

Simav Çayı er ei elv i Anatolia i Tyrkia. Ho er 321 km lang og har eit nedslagsfelt på 22 400 km². I antikken vart ho kalla Makestos eller Mékestos (gresk Μέκεστος).

Simav spring ut i provinsen Kütahya og renn nord over Simavsletta i provinsen Balıkesir. Det ligg eit reservoar ved Çaygörendammen, og vidare renn ho forbi Susurluk og møter Adirnas. I antikken var Mekestos ei sideelv til Rhyndakos (dagens Adirnas), men i dag dannar Simav hovudleia frå samløpet deira nær Karacabey og ned til Marmarahavet. På dette siste stykket tek ho imot Nilüfer Çayı (i antikken Odrysses).

Munningen av elva er vend mot øya Imrali, som er eit høgtryggleiksfengsel.

Kjelder

Denne artikkelen bygger på «Simav River» frå ,  den 11. august 2012. 
 oppgav desse kjeldene:

Bakgrunnsstoff
 A map of the Simav Basin  (tr)

Elvar i Tyrkia
Ergene

Ergene (tyrkisk Ergene Nehri, gammalgresk Ἀγρίανες Agrianes) er ei elv i den europeiske delen av Tyrkia. Ho er ei venstre sideelv til Maritsa, og er 283 km lang, med eit nedbørfelt på 17 323 km² og ei middelvassføring på 27,5 m³/s. Elva har utspring i den sørlege delen av Strandzja-fjella, og renn derfrå mot vest og sørvest gjennom eit breitt og ope dalføre. Elveløpet er særs svingete, og den nedste delen av elva er i stor grad kanalisert og retta ut. Samløpet med Maritsa ligg 20 meter over havet, på grensa mellom Tyrkia og Hellas, 12 km nord for byen İpsala.

Dei største busetnadane langs elva er Uzunköprü, Pehlivanköy, Çerkezköy og Muratlı.

Kjelder
Denne artikkelen bygger på «Ergene» frå ,  den 11. august 2012.  
 

Elvar i Tyrkia
Bakırçay

Bakırçay (i antikken Kaikós, gresk Καϊκός, tidlegare Astraeus) er ei elv i Vesleasia i Tyrkia. Ho spring ut i Temnusfjella og renn gjennom dei antikke regionane Lydia, Mysia og  Aeolis før ho munnar ut i Egearhavet. 

Elva vart først nemnd av Hesiod, who, i lag med andre diktarar.

Kjelder

Denne artikkelen bygger på «Bakırçay» frå ,  den 11. august 2012. 
 oppgav desse kjeldene:

Elvar i Tyrkia
Büyük Menderes

Büyük Menderes (tidlegare Maeander eller Meander, frå gammalgresk Μαίανδρος, Maíandros); tyrkisk Büyük Menderes Irmağı) er ei elv sørvest i Tyrkia. Ho spring ut vest i det sentrale Tyrkia nær Dinar før ho renn vestover gjennom Büyük Menderes graben og ut i Egearhavet i nærleiken av det som i antikken var den joniske byen Milet. Ordet meander, som vert nytta til å skildre ei elv med store, djupe svingar, er kalla opp etter elva.

Elva Maeander er omtalt i Iliaden av Homer i lag med Milet og Mykale.

Kjelder

Denne artikkelen bygger på «Büyük Menderes River» frå ,  den 11. august 2012. 
 oppgav desse kjeldene:

Elvar i Tyrkia
Frygia
Nasjonalparkar i Tyrkia
Provinsen Izmir
Provinsen Denizli
Stader i Iliaden
Çürüksu

Çürüksu (gresk Λύκος, Lykos) er ei elv i Tyrkia. I antikken rann elva i Frygia, ei sideelv til Maeander, som ho munnar ut i nokre kilometer sør for Tripolis.

Kjelder

Denne artikkelen bygger på «Lycus (river of Phrygia)» frå ,  den 11. august 2012. 

Frygia
Elvar i Tyrkia
Provinsen Denizli
Gieuk Bonar

Gieuk Bonar er ei elv i provinsen Aydın i Tyrkia og ei sideelv til Çürüksu. Elva er truleg den same som i antikken vart kalla Kadmos (gresk Κάδμος) og som rann frå Kadmosfjellet i Frygia.

Kjelder

Denne artikkelen bygger på «Cadmus (river)» frå ,  den 11. august 2012. 
 oppgav desse kjeldene:
 

Frygia
Elvar i Tyrkia
Küçük Menderes

Küçük Menderes («Vesle Meander» på tyrkisk, i antikken Kayster) er ei elv sør for İzmir i Tyrkia. Ho renn hovusdakleg vestover og munnar ut i Egearhavet ved Pamucakstranda nær  Selçuk i İzmir. Den antikke byen Efesos var ein gong ein viktig hamneby ved Kayster, men elva vart gradvis fylt av sediment som stengde inngangen til hamna. Efesos, som tidlegare låg ved kysten, ligg derfor no kring 8 km inn i landet. 

Sideelvane hennar er Fertek, Uladı, Ilıca, Değirmen, Aktaş, Rahmanlar, Prinçci, Yuvalı, Ceriközkayası, Eğridere, Birgi, Çevlik og Keles.

Kjelder
Denne artikkelen bygger på «Küçük Menderes River» frå ,  den 11. august 2012.  
 

Elvar i Tyrkia
Gediz Nehri

Gediz Nehri er den nest lengste elva i Anatolia som munnar ut i Egearhavet. I antikken vart ho kalla Hermos og Hermus.

I antikken skilde Hermos Aeolia og Jonia, utanom det joniske Fokaea, som låg nord for Hermos. Hermosdalen var hjarte i Lydia i antikken og hovudstaden Sardis låg i dalen.

I dag renn elva gjennom Egearregionen i Tyrkia og berre Büyük Menderes, som ho renn parallelt til, er lengre av dei tyrkiske elvane som renn ut i Egearhavet. 

Gediz spring ut frå Murat og Şaphane i provinsen Kütahya og renn gjennom Uşak, Manisa og provinsen İzmir. Ho munnar ut i havet nord i Izmirbukta, nær landsbyen Maltepe i Menemen sør for kystbyen Foça. 

Gediz-deltaet er eit viktig naturreservat og fleire sjeldne fugleartar held til her. Men på grunn av at vatnet i elva vert nytta til store vatningsprosjekt i samband med Demirköprüdemninga, er det i dag lite vatn i deltaet. Mykje utbygging og industrialisering har òg gjort at Gediz er råka av kraftig forureining, særleg på grunn av sandtak og lêrindustri.

Kjelder

Denne artikkelen bygger på «Gediz River» frå ,  den 11. august 2012. 
 oppgav desse kjeldene:

Bakgrunnsstoff

Elvar i Tyrkia
Provinsen Izmir
Provinsen Manisa
Sart Çayı

Sart Çayı (i antikken Paktolos) er ei elv nær kysten av Egearhavet i Tyrkia. Elva spring ut i  Tmolus, og renn gjennom ruinane av den antikke byen Sardis, før ho munnar ut i Gediz Nehri,  i antikken Hermos. Paktolos inneheldt ein gong elektrum som var grunnlaget for økonomien i oldtidsriket Lydia. 

I følgje segnet skal kong Midas frigjort seg frå at alt han tok i vart til gull ved å vaske seg sjølv i denne elva.

Kjelder

Denne artikkelen bygger på «Pactolus» frå ,  den 11. august 2012. 
 oppgav desse kjeldene:

 

Elvar i Tyrkia
Provinsen Manisa
Karamenderes

Karamenderes er ei elv i provinsen Çanakkale i Tyrkia. I antikken heitte elva Skamander og det var ved den nedre delen av denne elva at den trojanske krigen vart utkjempa i følgje Iliaden.

Bakgrunnsstoff

Kjelder
Denne artikkelen bygger på «Karamenderes River» frå ,  den 11. august 2012.  
 

Elvar i Tyrkia
Stader i Iliaden
Aksu i Tyrkia

Aksu (i antikken kalla Kestros, gresk Κεστρoς) er ei elv i provinsen Antalya sørvest i Tyrkia. Ho spring ut i Toros. Aksu renn mellom Düden i vest og Köprüçay i aust.

Elva er nemnd av Pomponius Mela som ei farbar elv heilt opp til Perga, om lag 11 km frå munningen i følgje Strabon.

Aksu er 100 meter brei ved munningen og tre meter djup. Ved kjelda ligg Kovadasjøen og like nedanfor ligg Karacaörendammen.

Kjelder
Denne artikkelen bygger på «Aksu River (Turkey)» frå ,  den 11. august 2012. 
 oppgav desse kjeldene: 
Smith, William (editor); Dictionary of Greek and Roman Geography, "Cestrus", London, (1854)
Glover, Clare P,  Robertson, Alastair F (March 1998) "Role of regional extension and uplift i the Plio-Pleistocene evolution of the Aksu Basin, SW Tyrkia" Journal of the Geological Society 155(2): pp. 365-387 
Çapraz, Soner and Arslan, Naime (2005) "The Oligochaeta (Annelida) Fauna of Aksu Stream (Antalya)" tyrkisk Journal of Zoology 29: pp. 229-236 
Wildekamp, R.H. (1997) "First record of the eastern Asiatic gobionid fish Pseudorasbora parva from the Asiatic part of Tyrkia" Journal of Fish Biology 51(4): pp. 858–861
 

Elvar i Tyrkia
Manavgat Nehri

Manavgat Nehri er ei elv som spring ut vest i Taurusfjella i Tyrkia, og som via Manavgatfossen og ei kystslette munnar ut i Middelhavet. Det er mange grotter i nedslagsfeltet til elva, mellom anna  Altınbeşikgrotta.

Den største vassføringa i Manavgat er 500 m³/sekund, men middelvassføringa er 147 m³/sekund. Det er bygd to demningar i elva: Oymapınardammen og Manavgatdammen.

Kjelder

Denne artikkelen bygger på «Manavgat River» frå ,  den 11. august 2012. 
 oppgav desse kjeldene:

Bakgrunnsstoff

Elvar i Tyrkia
Dim Çayı

Dim Çayı er ei elv i Tyrkia i distriktet Alanya i provinsen Antalya. Ho spring ut frå høglandet i provinsen Konya, og er kring 60 km lang. Ho renn vestover og munnar ut i Middelhavet.

Elva er eit populært turistmål med den vide Dim Çayi-dalen der ein finn mange restaurantar og turistfasilitetar. Vatnet i elva er kaldt, og heile dalen er generelt meir temperert enn resten av Tyrkia.

I 2007 stod Dimdammen ferdig, utbygd som drikkevasskjelde for Alanya og for utnytting av vasskraft.

Kjelder
Denne artikkelen bygger på «Dim River» frå ,  den 11. august 2012.

Bakgrunnsstoff
Bilete

Elvar i Tyrkia
Provinsen Antalya
Köprüçay

Köprüçay, i antikken Eurymedon (gammalgresk Εὐρυμέδων) er ei elv i provinsen Antalya i Tyrkia som munnar ut i Middelhavet. 

Ved munningen slo general Kimon frå Den deliske ligaen persarane persarane i slaget ved Eurymedon, som føregjekk både på land og til sjøs. I 190 fvt. slo ein romersk flåte leia av Lucius Aemilius Regillus den sevklidkse flåten til Antiokhos III den store, leia av Hannibal, nær elva. 

Eurymedonbrua, som byggjer på fundament frå romartida, kryssar elva ved Aspendos. Lenger opp i elva kryssar ei anna romarbru Eurymedondalen.

Kjelder
Denne artikkelen bygger på «Köprüçay River» frå ,  den 11. august 2012.  

Elvar i Tyrkia
Göksu

Göksu (òg kalla Geuk Su, Goksu Nehri, Salef, Kalykadnos) er ei elv på Taşelihalvøya i Tyrkia. Begge kjeldeelvane hennar spring ut i Taurusfjella—den nordlege i Geyikfjella og den sørlege i Haydarfjella. Dei renn saman sør for Mut.

Elva er 260 km lang og munnar ut i Middelhavet 16 km søraust for Silifke (i provinsen Mersin). Elvedeltaet til Göksu, inklduert Akgölsjøen og Paradenizlagunen, er eit av dei viktigaste hekkeområda i Det nære austen og over 300 fugleartar er observert her. Av fugleartar finn ein flamingo, hegre, bietar, isfugl, måse, nattergal og songarar hekkar her. Den utryddingstrua karettskilpadda legg egg her. 

På grunn av stor utbygging av feriebustader er økosystemet i deltaet i stor fare. 

I 1190, under det tredje krosstoget fall Fredrik I av Det tysk-romerske riket av hesten sin og drukna i elva, som då var kjend som Salef. Det er reist eit monument til minne om han ved vegen mellom Silifke og Mut.

Kjelder
Denne artikkelen bygger på «Göksu» frå ,  den 11. august 2012.  
 

Elvar i Tyrkia
Limonlu Çayı

Limonlu Çayı (i antikken Lamos) er ei elv i provinsen Mersin i Tyrkia, i det som i antikken var Kilikia. Elva danna grensa mellom Kilikia Kampestris og Kilikia Trakhea, og seinare mellom Kilikia Aspera og Kilikia Propria. Ved munningen låg byen Antiokhia Lamotis, tidlegare Lamos, som var hovudstad for området Lamotis.

Kjelder
Denne artikkelen bygger på «Limonlu Çayı» frå ,  den 11. august 2012.  
 

Kilikia
Elvar i Tyrkia
Müftü

Müftü  (òg kalla Efrenk og Arslanköy) er ei kort elv i provinsen Mersin i Tyrkia.

Ho spring ut i Taurusfjella, nær byen Arslanköy og landsbyen Sadiye. Elva renn austover og så sørover før ho munnar ut i Middelhavet nær byen Mersin. Elva er grensa mellom distrikta Yenişehir  i vest og Akdeniz og Toroslar ia ust. Tre bruer kryssar elva i Mersin og ein langs motorvegen nord for byen. 

Nedslagsfeltet er berre 480 km2. Kjelda til elva ligg kring 1500 meter over havet, så elva renn raskt.

Kjelder
Denne artikkelen bygger på «Müftü River» frå ,  den 11. august 2012.  
 

Elvar i Tyrkia
provinsen Mersin
Berdan Çayı

Berdan Çayı, òg kalla Tarsus-elva, (latinsk Cydnus) er ei elv i provinsen Mersin, sør i Tyrkia. Den historiske byen Tarsus ligg ved elva, som munnar ut i Middelhavet.

Kjelda til elva er i Taurusfjella med dei to kjeldeelvane Kadıncık og Pamukluk. Totalt har elva ei lengd på 124 km (inkludert Kadıncık). Sjølv om elva er forholdsvis kort, er middelvassføringa 42 m3/s, som er større enn dei fleste andre elvar i nærleiken. Nedslagsfeltet hennar er 1592 km2. Like nord for Tarsus dannar elva ein foss, som er ein populær utfluktsstad.

Det er fire demningar langs Berdan. Dei vert nytta for å kontrollere vassføringa og i samband med produksjon av elektrisitet.

Kjelder

Denne artikkelen bygger på «Berdan River» frå ,  den 11. august 2012. 

Elvar i Tyrkia
Provinsen Mersin